TYÖ- JA ELINKEINOMINISTERIÖ KOKOUSMUISTIO 13/2014

Työllisyys- ja yrittäjyysosasto

**ELINIKÄISEN OHJAUKSEN OHJAUS- JA YHTEISTYÖRYHMÄN (ELO-ryhmä) KOKOUS**

**Aika:** Perjantai 24.10.2014 klo 9.00 – 12.00

**Paikka:** Pihapaviljonki, Kokoushuone Mustikka, Snellmaninkatu 5, sisäpiha, Helsinki

Työllisyys- ja yrittäjyysosasto

Läsnä: ( x ) Felt,Teija, työ- ja elinkeinoministeriö (pj)

( x ) Kangaspunta, Kirsi, opetus- ja kulttuuriministeriö

( - ) Hakala, Pirjo, Diakonia-ammattikorkeakoulu, ARENE ry

( x) Karlsson, Ulla-Jill, opetus- ja kulttuuriministeriö (sihteeri)

( - ) Kela, Panu, Iltakoulujen Liitto, IKLO ry

( x ) Kilpeläinen, Kari, Tampereen te -toimisto (sijaisena Jukka Peltokoski, PirELY)

( - ) Koskinen, Mikko, Suomen Ammattiliittojen Keskusjärjestö, SAK ry

( - ) Kuusi, Emma, opetus- ja kulttuuriministeriö

( x) Leminen, Ari-Pekka, työ- ja elinkeinoministeriö,

( - ) Lempinen, Petri STTK ry

( x ) Narikka, Jouko, valtiovarainministeriö

( x ) Meriläinen, Raija, opetus- ja kulttuuriministeriö (sihteeri)

( - ) Mäkinen, Jukka, Suomen yliopistot UNIFI ry

( x ) Mäkelä, Michael, Regionsförvaltningsverket i Västra och Inre Finland

( - ) Pokka, Ari, Suomen Rehtorit ry

( x ) Pulliainen, Harry, työ- ja elinkeinoministeriö (sihteeri)

( x ) Puranen, Laila, Opetushallitus

( x ) Sartoneva, Pirkko, Vapaan sivistystyö ry

( x ) Salminen, Hannele, Suomen Kuntaliitto Ry

( - ) Sarvimäki, Pirjo, Sosiaali- ja terveysministeriö, saapui 13.15

( x) Takatalo, Pirkko, Ammattiosaamisen kehittämisyhdistys AMKE ry (sij. Helena Miettinen)

( - ) Taskila, Veli-Matti, SAMOK

( - ) Taukojärvi, Sari, Akava ry (sijaisena Heidi Hännikäinen)

( x ) Tiainen, Kimmo, Pohjois-Savon elinkeino-, liikenne ja ympäristökeskus

( x ) Tikkinen, Annakaisa, Suomen Lukiolaisten Liitto ry

( x ) Toikka, Inkeri OAJ ry, (sijaisena Sahamies, Miika)

( x ) Winqvist, Liisa, Työ- ja elinkeinoministeriö

( x ) Valkama, Airi, Erilaisten oppijoiden liitto ry

( - ) Virolainen, Kati, Kansainvälisen liikkuvuuden ja yhteistyön keskus CIMO

( - ) Yli-Suomu, Riikka-Maria, Kunnallinen Työmarkkinalaitos

( - ) Ågren, Satu, Elinkeinoelämän Keskusliitto ry

Muut osallistujat:

Päivi Bosquet, opetus- ja kulttuuriministeriö

Hanna Hyttinen, työ- ja elinkeinoministeriö

Virva Juurikkala, STM

Marja Pudas, KesELY (video)

Antti Laitinen, Laituri –projekti (video)

Auli Ryhänen, Aikuisohjauksen koordinaatioprojekti (video)

Sakari Saukkonen, VOKES (video)

**Asiat:**

1. **Kokouksen avaus**

Pj Teija Felt avasi kokouksen

1. **Edellisen kokouksen pöytäkirjan hyväksyminen**

Edellisen kokouksen pöytäkirja hyväksyttiin. Tämän kokouksen työjärjestykseen esitettiin muutosta videoyhteyksien vuoksi – kohdat 11–13 siirrettiin kohdan 4 perään.

1. **Elinikäisen ohjauksen ohjaus- ja yhteistyöryhmän toimikauden jatkaminen ja ryhmän tehtävien täsmentäminen**

Hanna Hyttinen esitteli ja jakoi osallistujille asetuspäätösluonnoksen, jossa OKM, STM ja TEM esittävät ELO–ryhmän toimikaudelle jatkoa 1.2.2015–31.1.2018 välille. Ryhmän tehtävät säilyvät ennallaan, uutena tehtävänä ”poikkihallinnollisen nuorisotakuun ESR -kokonaisuuden yhteistyön edistäminen”. Samalla esitetään ryhmän kokoonpanoon muutoksia, koska painopiste nyt nuorissa.

Keskusteltiin asiasta. Ehdotettiin Koordinaatti -projektia mukaan - parempi enemmän kuin vähemmän, jotta varmistetaan tiedon kulku. Nimimuutos: Vapaa sivistystyö ry. Listaa voi vielä täydentää. Kirje työstetään loppuun ja laitetaan nimeämispyynnöt.

1. **Uusi rakennerahastokausi 2014 – 2020**

Katsaus Kohti Ohjaamoa – hankkeen ja TL3 nuorisotakuun toimenpidekokonaisuuden koordinaatiohanke Kohtaamon tilanteeseen

Sakari Saukkonen kertoi Kohti ohjaamoa -hankkeen tilanteesta, loppuraportti on työn alla ja ilmestyy noin 2 viikon kuluttua. Tarkoituksena on, että sitä voidaan hyödyntää ohjaamo-pilottien valmistelussa.

Marja Pudas puolestaan kertoi Ohjaamo -päivien kuulumisista (21.-22.10. Paasitorni, Helsinki). Koska Kohtaamo-projektilla ei vielä ole omia nettisivuja, käytetään viestintään peda –nettia ja hyödynnetään seminaarissa kerättyä sähköpostilistaa.

Itse Kohtaamo-projekti aloittanut toimintansa 1.8.2014 ja on aluksi 3-vuotinen (31.8.2017), projekti jatkunee tämänkin jälkeen. Kohtaamon tehtävänä Ohjaamojen kehittäminen, koordinointi ja tukeminen. Tiedottaja aloittanut tällä viikolla, projektipäällikkö aloittaa 1.11. (tiedottajaksi valittu N.N. aloittanut tehtävässään ja 1.11. aloittava projektipäällikkö Katariina Soanjärvi esittäytyivät). Lisäksi projektiin palkataan kaksi projektisuunnittelijaa, joista toisella tulee olla sote –taustaa, toisella opetus- ja te-hallintotaustaa.

Toinen Kohtaamon tehtävä on nettiohjauspalvelun kehittäminen, joka on iso haaste. Tähän palkataan kaksi järjestelmäsuunnittelijaa 1.1.2015 alkaen.

Ohjaamopilottien hakuaika on 27.10. - 14.11.2014. Budjetti ei ole vuosittain kovinkaan suuri, mutta hankkeisiin saatavissa muuta tukea: osuva ohjaus -toimenpidekokonaisuus (OKM) ja sosiaalisen tuen –hanke (STM). Rakennerahastot.fi –sivustolta löytyy tarkempia tietoja.

Ohjaamo – seminaarissa toivottiin ministeriöiden määrittävän minimiraamit Ohjaamolle. Pudas uskoo, että hanke lähtee tästä hyvin liikkeelle kun saadaan tekijät remmiin. Marraskuun loppupuolella käynnistetään rahoitusneuvottelut, jotta ohjaamot pääsisivät käyntiin vuoden 2015 alusta kuten VM:n kuntakokeilutkin. Viime aikoina on ollut paljon keskustelua hankkeiden rahoituksesta. Marja huomautti, että ohjaamoja voidaan synnyttää myös ilman erillisrahoitusta ja kaikki ohjaamot, jotka syntyvät, ovat mukana ohjaamoverkostossa ja saavat yhtälailla tukea.

Keski-Suomen ELY tekee projektien valinnat pääosin vastuuministeriöiden kanssa yhteistyössä.

Elina Palola (STM): kertoi ensimmäisten valtakunnallisten hakujen alkaneen (TL 5: Nuorten osallistaminen ja nuorisotakuu) ja hakuaikaa olevan 26.11. saakka. Hankkeiden ideana on tukea uuden lainsäädännön toimeenpanoa tukien myös ohjaamoja toimien pikemminkin niiden rajapinnassa kuin osana ohjaamoa.

**ELINIKÄINEN OHJAUS**

1. **Alueellisten ELO -ryhmien toimintasuunnitelmien ja strategioiden tilanne**

Ulla-Jill Karlsson, Harry Pulliainen ja Ari-Pekka Leminen kertoivat havaintojaan alueellisten ELO-ryhmien toimintasuunnitelmista ja strategioista. Tarkastelukulmaksi valittiin se, missä määrin viisi valtakunnallista elinikäisen ohjauksen strategista tavoitetta oli huomioitu. Havaintona oli, että ne oli huomioitu hyvin, joskin joitakin tavoitteita yhdistäen (esim. osaaminen ja laatu). Ohjauksen käsitteen hahmottamisessa oli havaittavissa erilaisia painotuksia. Tärkeää on, että ohjaus nähdään itsenäisenä erityisosaamisen alueena, jota tehdään erityisosaamisella. Samalla on hyvä nähdä, että esimerkiksi kouluyhteisöissä ohjaaminen on tietyssä mielessä kaikkien asia.

Vuoden 2014 loppuun mennessä OKM ja TEM ovat pyytäneet ELY-keskuksilta tiiviin arvion ELO-toiminnan sujumisesta ja onnistumisista alueellaan.

Pirkanmaa kommentoi, että strategiatyötä on tehty tiiviisti, nyt täsmennetään toimintasuunnitelmia ja nämä alkavat mennä varmaan yhteen suuntaan. Yksi pohdittavana oleva asia on, kirjoitetaanko toimintasuunnitelmana mitä alueellinen ELO-ryhmä voi panna liikkeelle vai asetetaanko tavoitteita, joita pitäisi tapahtua. Pirkanmaalla päädytty siihen, mitä voi saada konkreettisesti liikkeelle. Tähän kaivattaisiin kuitenkin yhteismitallisuutta.

1. **Sosiaali- ja terveysministeriön kehittämistyö**

Virva Juurikkala, STM kertoi kehittämistyöstä (liite1). Tavoitteena on, että uusi sosiaalihuoltolakin tulisi voimaan 4/15. Lakipaketti on iso asiakokonaisuus, jossa tavoitteena on siirtää painopistettä erityispalveluista yleispalveluihin asiakaslähtöisyys lähtökohtana.

Nuorisopalvelutakuu –termi herätti keskustelua. Juurikkalan mukaan tällä halutaan korostaa sitä, että nuorisotoimi täydentää osaltaan Nuorisotakuun toteutusta: nuorelle taataan koko asiakkuuden ajaksi oma työntekijä ja lainsäädännössä on avattu sekä käsitteitä että prosessia.

Todettiin, että hyvä että tämä lainsäädäntö etenee tukemaan Nuorisotakuun toimeenpanoa. Tässä yksi seurattava asia alueellisille ELO-ryhmille.

Todettiin sosiaalityöntekijöiden saatavuus jo nyt haasteelliseksi, mutta laki ei tuo uusia velvoitteita vaan tarkentaa työnjakoa asiakkaan palvelujen kannalta toimivammaksi – kuka tekee, mitä tekee. Sosiaalinen kuntoutus – uusi termi, mutta ei uutta toimintaa. Tavoitteena jäsentää palveluja ja kuvata palvelukenttää

1. **Korkeasti koulutettujen palvelujen kehittäminen**

Ari-Pekka Leminen totesi tämän nousseen tärkeäksi teemaksi viime vuosina. Vielä 10 v sitten ”koulutus näytti kannattavan” kun korkeasti koulutettujen työttömyys oli selkeästi pienempää mitä nykyisin. Nyt työttömien määrä ja työttömyyden pituudet ovat kasvaneet myös korkeasti koulutettujen osalta. TEM:ssä on toiminut korkeasti koulutettujen palvelujen yhteistyöryhmä vuodesta 2011 alkaen (toimikausi on päättymässä 31.1.2015). Tämän ryhmän aloitteesta TE -toimistoihin on keväällä 2014 nimetty yhdyshenkilöt korkeasti koulutettujen palvelujen kehittämistä, alueellista verkostotyötä ja erityisongelmien ratkaisemista varten. Yhdyshenkilöt muodostavat myös valtakunnallisen verkoston, jonka kanssa pidetty työkokous 24.9.2014 Helsingissä (Teija Feltin avauspuheenvuoro liitteenä 2).

Tiainen totesi pyrkimyksenä olevan työvoimakoulutuksen laaja-alaisemman tarjonnan. Toisaalta, määrärahat ovat pienenemässä vaikka on enenevää tarvetta räätälöityihin koulutuksiin.

Puheenjohtaja totesi lopuksi, että korkeakoulutettujen ohjauskysymyksiin tulee palata.

1. **Nuorisotakuun tilannekatsaus**

Viimeisiä tunteja työuraansa viettävä Liisa Winqvist kertoi Nuorisotakuun loppuraportin olevan valmisteilla. Raportissa tarkastellaan, mitä on aikoinaan ehdotettu, miten asioissa on edetty ja tehdään jatkoesitykset nuorisotakuun osalta.

Liisa totesi että vaikka virta yli 3 kk työttömyyteen on selvästi korkeampi mitä tavoitteeksi on asetettu, on kuitenkin lähes ¾ työttömyys katkennut ennen tätä – tämä on Euroopan huippua! Lisäksi, 6 kk jälkeen työttömyys on katkaistu jopa 90 %:lla. Nuorten työttömyys ei siis onneksi ole pitkäaikaista vaan heille löytyy aktiivitoimia. Myös yhteistyö nuorten palveluja tarjoavien toimijoiden kesken on tiivistynyt ja nuorisopuolen ohjausverkostot on saatu levitettyä hyvin koko maahan.

Nuorten tilannetta ja –palveluja kuvaavat avainindikaattorit löytyy [www.tietoanuorista.fi](http://www.tietoanuorista.fi) –sivustolla.

1. **Kuulumiset ELGPN -verkostosta: (European Lifelong Guidance Policy Network)**

Ari-Pekka Leminen ja Ulla-Jill Karlsson osallistuivat äskettäin Roomassa pidettyyn ELPGN -verkoston kokoukseen. Keskeisenä asiana kokouksessa oli verkoston toiminnan suunnittelu vuodelle 2015 (viimeinen vuosi nykyisellä Erasmus+ rahoituksella). Tärkeää viimeisenä vuonna tulee olemaan elinikäisen ohjauksen liittyvien asiakirjojen viimeistely, vaikuttaminen elinikäisen ohjauksen kehittämiseen ja vakiinnuttamiseen jäsenmaissa sekä jatkorahoituksen hakeminen. Verkoston jatkorahoitukselle on olemassa useita erilaisia vaihtoehtoja, mutta niiden toteutuminen on tässä vaiheessa vielä epäselvää.

Tämän vuoden lopulla ELGPN on viimeistelemässä elinikäisen ohjauksen suuntaviivoja käsittelevän asiakirjan (Guidelines for Policies and Systems Development for Lifelong Guidance). Asiakirjassa on tässä vaiheessa 17 teemaa ja siihen liittyviä tavoitteita jäsenmaiden ELO -toimintaa toteuttaville ja tukeville tahoille. Valtakunnallisen ELO-ryhmän joulukuun kokouksessa laaditaan näihin Suomen kannat.

1. **Elinikäisen ohjauksen kehittämispäivät, Turku 8. – 9.10.2014**

Ulla-Jill Karlsson totesi OPH:n rahoittaneen näitä kolmena vuonna ja tämä oli järjestyksessä viimeinen. Tällä kertaa teemana oli ilman toisen asteen tutkintoa olevat nuoret, nuorten ohjaukselliset haasteet ja erilaiset ohjauksen mallit. Felt totesi päivien koordinoinnin herättäneen kysymyksiä ja että TEM olisi mielellään ollut mukana päivien suunnittelussa.

1. **Opin ovi -hankekokonaisuuden kuulumiset**

Auli Ryhänen kertoi, että koordinaatioprojekti on levittänyt hankkeiden tuloksia tehden mm. Opinovi -kiertueen, josta syntyy 11 raporttia, 7 on jo valmiina (löytyvät opinovi.fi –sivustolta).

Viimeiset Opinovi-uutiskirjeet ilmestyvät vuoden loppussa, ELO-verkkolehti toiminta jatkuu normaalisti. Kehittämisohjelmasta tulee verkkojulkaisu, ilmestyy loppuvuodesta, verkostojen apu -verkkojulkaisu ja siihen liittyvä virikekirja. Opinovi.fi muuttuu staattiseksi tietopankiksi ja järjestellään uudestaan.

ELO-verkkolehdessä kirjoitukset laidasta laitaan, kirjoittajia muutkin kuin JAMK, kirjoittajista (esim. ELO-ryhmistä) on tarvetta. Sinne voisi laittaa kuulumiset valtakunnallisen ELO-ryhmän kokouksistakin.

1. **VOKES:n kuulumiset**

Sakari Saukkonen kertoi, että ELO-alueiden koordinaatiotyön seurantatutkimus käynnistyi keväällä (verkkokysely ja tarkennettua tiedonkeruuta, tätä ei tosin ole toteutettu vielä). Jakautunut 3 teemaan ja kysymyksiin saatu hyvin vastauksia, ensimmäisestä teemasta raportti valmistumassa, julkaistaan 11.–12.11. Tulokset viittaavat siihen, että kokoonpanot ja tehtävät melko yhdenmukaisia ja samantapaisia agendoja. Ongelma se ettei virallista asemaa eikä päätösvaltaa ole, silti sitoutuminen on vahvaa ja vahvuus. Monissa hankkeissa huoli resursseista ja ryhmän asema kokonaisuudessa.

Laatu: marraskuun puoliväliin mennessä työryhmältä Vuorinen, Spangar, Vanhalakka-Ruoho, Kasurinen, Saukkonen tulee alustava jäsennys mistä laatujärjestelmän perusteossa on kysymys - toiminnan kehittämisen näkökulma kriteerilistauksen sijaan ollut johtolankana. Raportti tulee kommenteille valtakunnalliselle ELO-ryhmälle.

1. **Laituri -hankkeen kuulumiset**

Antti Laitinen kertoi, että ollaan aikataulussa, 24.10. printtiversio menossa taittoon (ELO-toiminnan opas) jotta ehtii 11.–12.11.2014 pidettävään TNO -seminaariin (Laituriprojektin päätös).

Oppaassa luodaan kokonaiskuva koordinaatiotyön tarpeesta aluenäkökulmasta käsi. Lisäksipiirretään kuva ELO-toiminnan haasteista ja miksi verkostoituminen on tärkeä asia. Mukana3 ELY-alueen tapausesimerkit siitä, miten koordinaatiota on lähdetty tekemään ja mitä asioita painotettu ja mitä konkreettista tehty. Lisäksi tulossa verkkojulkaisu (blogialusta), josta tulee myös ruotsinkielinen versio tämän vuoden puolella. Loppuvuoden aikana tarkoitus tehdä konsepti alueellisten ELO-ryhmien valmennusohjelmasta - opas kirjoitettu malliin, jossa päätepisteenä toimivat Ohjaamot konkretisoimassa ELO-yhteistyötä.

Ari-Pekka Leminen totesi, että ohjaamisen kohteena olisi hyvä nähdä seuraavat 3 teemaa - oppiminen, työ ja osallisuus ja esitti siihen muutaman korjausesityksen.

Airi Valkama totesi, että oppimisessa olevat puutteet aiheuttavat syrjäytymistä ja tähän seikkaan kiinnitettävä tulevalla ohjelmakaudella rohkeasti huomiota.

Felt totesi, että tehty loistavaa työtä, nopealla silmäilyllä vaikuttaa selkeältä. Tärkeää että jaetaan kaikille ELO-ryhmille.

1. **Muut mahdolliset asiat**

Pulliainen kertoi, että TEMin rahoittama Ammattien laaja-alaistumista tarkasteleva tutkimus on julkaistu (kts. <http://www.tem.fi/files/41191/TEMjul_41_2014_web_17102014.pdf>)

Airi Valkama pohti sitä, miten saadaan motivoitua nuorisoa palvelujen pariin ja ehdotti että teema otetaan valtakunnallisen ELO-ryhmän kokoukseen.

Kysyttiin, mikä on tilanne ohjeesta varusmiespalveluksessa oleville Winqvist totesi että se piti ottaa käyttöön kesäkuun 2014 saapumiserän yhteydessä, mutta hänellä ei ole tietoa siitä, miten se on otettu käyttöön vai onko.

Käsiteltiin peda.net -alustan käyttömahdollisuutta valtakunnallisen ELO-ryhmän tiedottamisessa. Todettiin, että pöytäkirjat, kokousmateriaalit ja erilaiset esitykset viedään sinne jatkossa. Lisäksi alustalle tehdään ns. ilmoitustaulu. Monet alueelliset ELO-ryhmät ovat jo ottaneet peda.net -alustan käyttöönsä. Toivottavaa on, että kaikki alueelliset ELO-ryhmät käyttäisivät tätä alustaa.

1. **Seuraavat kokoukset**

1.12.2014 klo 9-12, OKM Kh Kalevala

1. **Kokouksen päättäminen**

Pj päätti kokouksen klo 11:50

Teija Felt Harry Pulliainen Ari-Pekka Leminen